и за да се произнесе, взе предвид следното:

Производството по реда на чл. 63, ал. 1 от Закона за административните нарушения и наказания /ЗАНН/ във връзка с чл. 208 и сл. от Административнопроцесуалния кодекс /АПК/ е образувано по жалба на „. С.-С.“  – гр. С. срещу Решение № 4491/08.06.2015 г., постановено по нахд.№ 1626/2014 г. по описа на Районен съд – Б.. 
Жалбата е мотивирана със съображения за отмяна на обжалваното решение като неправилно - по см. на чл. 348, ал. 1, т. 1 вр. ал. 2, пр. 1 от НПК вр. чл. 63, ал. 1  ЗАНН. Жалбоподателят е поддържал, че съдът неправилно е приложил закона, като е отрекъл възможността нарушението по Закона за техническите изисквания към продуктите /ЗТИП/ да е маловажен случай по смисъла на чл. 28 ЗАНН.
Искането е решението да бъде отменено и постановено ново, с което наказателното постановление да бъде отменено. 
Ответникът не е изразил становище по жалбата. 
Представителят на О. П. – Б. е изразил становище за неоснователност на жалбата по мотивирано изложените в хода по същество съображения с искане обжалваното решение да бъде потвърдено. 
В касационното производство не са събрани нови писмени доказателства.
Административният съд, след анализ и оценка на събраните в първоинстанционното производство доказателства във връзка с доводите на страните, установи следното:
Касационната жалба е постъпила в срока по чл. 211, ал. 1 АПК, от страна в първоинстанционното производство, за която първоинстанционното решение е неблагоприятно и има интерес от неговото оспорване, поради което е процесуално допустима.
Разгледана по същество, касационната жалба е неоснователна:
Фактите по делото са установени със събраните пред районен съд доказателства,  обсъдени са всестранно и изводите са обосновани.  
П. извършената на 20.03.2012 г. проверка от контролните органи на асансьор, монтиран в жилищна сграда в БлагоевгрА. поддържан от дружеството – касатор, е установено, че в кабината на асансьора не е поставена здраво закрепена табела, съдържаща указания за ползването му, за поведението на ползващите го П. аварии и злополуки и за забрана за самостоятелното му ползване от лица под 7-годишна възраст. Тези факти са потвърдени в хода на съдебното следствие и са съставомерни като нарушение по чл. 12 от Наредбата за безопасната експлоатация и техническия Н. на асансьори /Наредбата/. Отговорността за него е на поддържащото асансьора дружество, съгласно чл. 55, ал. 2 ЗТИП вр. чл. 12 от Наредбата. 
В съответствие с определения от закона минимум е и наложената на дружеството имуществена санкция, който минимален размер отчита и степента на обществена опасност на конкретното нарушение. Последното не би могло да се определи като маловажен случай, доколкото не разкрива изключителни и/или смекчаващи обстоятелства и поради това, по-ниска от типичната степен на обществена опасност на нарушения по чл. 12 от Наредбата. Самото неизпълнение на задължението за поставяне на указателна табела със съдържанието по чл. 12 от Наредбата е определено като административно нарушение. За съставомерността и за приложението на чл. 28 ЗАНН е без значение липсата на вредни последици. 
Възражението за съществено процесуално нарушение поради невръчване на наказателното постановление на дружеството е ирелевантно за съдебната преценка за законосъобразност. Връчването на наказателното постановление има значение за началото на срока за упражняване правото на обжалване, което дружеството е упражнило с подадената жалба, по която, след проведено съдебно следствие, съдът се е произнесъл по същество.  
По изложените съображения за неоснователност на касационната жалба и на основание чл. 221, ал. 2, пр. 1 АПК вр. чл. 63, ал. 1 ЗАНН, съдът

Р  Е  Ш  И  :

ОСТАВЯ В СИЛА Решение № 4491/08.06.2015 г., постановено по нахд.№ 1626/2014 г. по описа на Районен съд – Б..
Решението е окончателно. 

				ПРЕДСЕДАТЕЛ: /п/ Серафимка Мадолева

          ЧЛЕНОВЕ: /п/ Илонка Рашкова

/п/ Ваня Вълкадинова

Вярно с оригинала!
М.К.